బెరీలియం సల్ఫేట్

బెరీలియం సల్ఫేట్ ఒక అకర్బన రసాయన సంయోగపదార్ధం. ఈ సంయోగపదార్ధం సాధారణంగా నాలుగునీటిఆణువులను కలిగినఆర్ద్ర (tetra-hydrate) బెరీలియం సల్ఫేట్ (BeSO4•4H2O) రూపంలో అధికంగా లభిస్తుంది. బెరీలియం సల్ఫేట్ రసాయన సంకేతపదం BeSO4.

ఆవిష్కరణ
బెరీలియం సల్ఫేట్‌ను జోన్స్ జాకోబ్ బెంజిలియస్ (Jons Jakob Berzelius)1815లో మొదటి సారిగా కనుగొన్నాడు.

భౌతికధర్మాలు
బెరీలియం సల్ఫేట్ భౌతికంగా తెల్లని పొడిరూపంలో ఉండును. నిర్జల/అనార్ద్ర బెరీలియం సల్ఫేట్ అణుభారం 105.075 గ్రాములు/మోల్. నాలుగు జలఅణువులు కలిగిన టెట్రాహైడ్రేట్ బెరీలియం సల్ఫేట్ అణుభారం 177.136 గ్రాములు/మోల్.నిర్జల/అనార్ద్ర బెరీలియం సల్ఫేట్ సాంద్రత2.44 గ్రాములు/సెం.మీ3. నాలుగు జలఅణువులుకలిగిన టెట్రాహైడ్రేట్ బెరీలియం సల్ఫేట్ సాంద్రత 1.71గ్రాములు/సెం.మీ3. టెట్రాహైడ్రేట్ బెరీలియం సల్ఫేట్ బాష్పీభవన స్థానం 580 °C. నిర్జల/అనార్ద్ర బెరీలియం సల్ఫేట్ బాష్పీభవన స్థానం 2,500 °C (4,530 °F; 2,770K). టెట్రాహైడ్రేట్ బెరీలియం సల్ఫేట్ ను 110 °C ఉష్ణోగ్రత వరకు వేడిచేసిన రెండు నీటిఅణువు లను కోల్పోవును. 400 °C వద్ద మిగతా రెండు నీటి అణువులను కోల్పోవును.550–600 °Cవద్ద విఘటన చెందును.బెరీలియం సల్ఫేట్ నీటిలో కరుగుతుంది.ఆల్కహాలులో కరుగదు.టెట్రా హైడ్రేట్ బెరీలియం సల్ఫేట్ వక్రీభవన సూచిక1.4374

ఉత్పత్తి
ఏదైనసజల బెరిలీయం లవణాన్ని సల్ఫ్యూరిక్ ఆమ్లంతో చర్యనొందించి, ఏర్పడిన ద్రవాన్ని ఇగిర్చి (evaporation, స్పటికికరించం వలన బెరీలియం సల్ఫేటును ఉత్పత్తి చెయ్యుదురు.ఈ విధంగా ఏర్పడిన ఆర్ద్ర బెరీలియం సల్ఫేట్ ను 400 °C ఉష్ణోగ్రత వరకు వేడిచెయ్యడం వలన నిర్జల/అనార్ద్ర బెరీలియం సల్ఫేట్ ఏర్పడును.

అణుసౌష్టవం
టెట్రాహైడ్రేట్ బెరీలియం సల్ఫేట్ చతుస్కోణ (tetrahedral) Be (OH2) 42+, సల్ఫేట్ ఆనయాను (anions) లను కలిగి ఉండును. నిర్జల బెరీలియం సల్ఫేట్ సంయోగపదార్థ అణుసౌష్టవం బెరిలినైట్ అణునిర్మాణ పోలిక కలిగిఉండును.అణువులో బెరీలియం-ఆక్సిజన్ పరమాణు కేంద్రాల దూరం 156 pm, సల్ఫర్-ఆక్సిజన్ కేంద్రకాల దూరం 150 pm.

ఉపయోగాలు
బెరీలియం సల్ఫేట్, రేడియం సల్ఫేట్ మిశ్రమాన్ని కేంద్రక విచ్ఛిత్తి/అణువిచ్ఛేదన (nuclear fission) ను గుర్తించుటకు న్యూట్రాన్ వనరుగా ఉపయోగిస్తారు.

ఇవికూడా చూడండి
బెరీలియం

మూలాలు/అధారాలు

రసాయన శాస్త్రము
అకర్బన సమ్మేళనాలు
బెరీలియం సమ్మేళనాలు